Dotácie pre firmy podnikajúce v oblasti spracovania poľnohospodárskych prvovýrobkov (v potravinárstve)

Termín vyhlásenia výzvy:

26. jún 2013

Termín predkladania žiadostí:

02.12. 2013 – 13.12.2013

kto môže žiadať:

- fyzické a právnické osoby podnikajúce v oblasti spracovania produktov poľnohospodárskej prvovýroby (okrem rybích produktov)

- výzva je prioritne zameraná projekty súvisiace so sektormi ovocia a zeleniny a sektorom hrozna a vína, pričom za takýto projekt sa považuje ten, ktorého výdavky v daných oblastiach predstavujú minimálne 80% oprávnených výdavkov

na čo sa dá žiadať:

Oprávnené sú investície súvisiace s nasledovnými sektormi:

- mäso a mäsové výrobky;

- mlieko a mliečne výrobky;

- hydina a vajcia;

- prírodný med;

- obilniny a produkty mlynského priemyslu, strukoviny a olejniny;

- ovocie a zelenina;

- zemiaky, sadivá a osivá;

- liečivé rastliny a koreniny;

- hrozno a víno;

- obnoviteľné zdroje energie.

Oprávnené sú všetky činnosti, ktoré zlepšujú celkovú výkonnosť podniku a sú v súlade s cieľmi opatrenia a s príslušnými právnymi predpismi EÚ. Napr.:

A výstavba, rekonštrukcia a modernizácia hygienicko-sanitárnych režimov, napr. laboratórií, umyvární a šatní pre pracovníkov a návštevníkov;

B výstavba, rekonštrukcia a modernizácia technológií na ochranu životného prostredia (spracovanie odpadu a čistenie odpadových vôd atď.);

C výstavba, obstaranie a rekonštrukcia zariadení a technológií súvisiacich so spracovávaním produktov na výrobu potravín s chráneným označením pôvoduchráneným zemepisným označením a zaručených tradičných špecialít podľa osobitného predpisu (nariadenie Rady (ES) č. 509/2006 a nariadenie Rady (ES) č. 510/2006);

D zlepšenie prezentácie a prípravy produktov, podpora lepšieho využitia alebo eliminácie vedľajších produktov alebo odpadu;

E obstaranie výpočtovej techniky (hardvér), programového (softvér) a iného elektronického vybavenia (tlačiarne, skenery a pod.), zriadenie pripojenia k internetu k zefektívneniu činností zvyšujúcich pridanú hodnotu a zlepšujúcich predaj produkcie a zaistenia informatizácie;

F výstavba, rekonštrukcia a modernizácia objektov výrobných prevádzok, odbytových centier (napr. prekladísk), skladov vrátane prístupových ciest; obstaranie, rekonštrukcia a modernizácia zariadení, strojov, prístrojov a technológií, spracovateľských a výrobných kapacít vrátane obilných síl, síl mlynských výrobkov a výrobní kŕmnych zmesí, ako aj skladov produktov po spracovaní vrátane investícií spojených so spracovaním a využívaním obnoviteľných zdrojov energie (s výnimkou vodnej, veternej a solárnej energie);

G výstavba, rekonštrukcia a modernizácia objektov (vrátane ich vnútorného vybavenia) na priamy predaj výrobkov, tzn. zriadenie malých predajných miest, kde prijímateľ pomoci bude môcť predávať svoje výrobky (ktoré sú uvedené v zozname prílohy I Zmluvy o ES).

H V prípade sektora „hrozno a víno“ sú uvedené činnosti oprávnené na podporu s výnimkou tých investícií, ktoré sú oprávnené na podporu v rámci Národného podporného programu (spoločná organizácia trhu s vínom), t.j. neoprávnenými investíciami v sektore hrozna a vína v rámci tohto opatrenia sú investície do nákupu vnútorného vybavenia pre predajné a prezentačné priestory v rámci výrobného podniku, pretože tieto investície sú oprávnenými na podporu z Národného podporného programu v rámci SOT s vínom.

Výdavky je možné vynaložiť odo dňa vyhlásenia výzvy, teda od 26. júna 2013, podmienkou je splnenie všetkých náležitostí výzvy, teda obstaranie dodávateľa (verejné obstarávanie).

doba trvania projektu:

ukončenie najneskôr do 30.06.2015

výška dotácie:

50 % - mimo Bratislavského kraji

40 % - v Bratislavskom kraji

- v prípade podnikov, ktoré nie sú malé a stredné podniky (do 250 zamestnancov) a majú do 750 zamestnancov alebo obrat do 200 miliónov EUR, sa maximálna výška pomoci znižuje o polovicu

výška oprávnených výdavkov na 1 projekt:

min. 3000 EUR

max. 1 500 000 EUR

podrobnosti o výzve:

<http://www.apa.sk/index.php?navID=430>

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licen%C4%8Dn%C3%A1_dohoda_na_verejne_spr%C3%ADstupnen%C3%A9_diela_MEDIA_COELI_%C2%AE.html)

Váš konzultant: